Main Exhibition 789

**โครงการนิทรรศการการ์ตูนและศิลปะร่วมสมัย โดย ราช เลอสรวง และเด็กชายสมบูรณ์ หอมเทียนทอง** **Raj Loesuang and The Boy SomboonHormtienthong Exhibition** **ดำเนินงานโดย สมบุรณ์ หอมเทียนทอง และ อภิศักดิ์ สนจด สนับสนุนโดย หอศิลปวัฒนธรรมแห่งกรุงเทพมหานคร** **ห้องนิทรรศการ ชั้น 9 หอศิลปวัฒนธรรมแห่งกรุงเทพมหานคร** **วันที่ 21 กุมภาพันธ์ – 12 พฤษภาคม 2556**

**นิทรรศการการ์ตูนและศิลปะร่วมสมัย โดย ราช เลอสรวง และสมบูรณ์ หอมเทียนทอง** นั้นเป็นการทำงานร่วมกันของสองศิลปินต่างวัย ต่างวาระที่ในอดีตเคยมีผลร่วมกันทางด้านความคิดและความรู้สึก เพราะความประทับใจแรกของเด็กชายสมบูรณ์ต่อการ์ตูนเล่มละบาทของราช เลอสรวงในเรื่อง สิงห์ดำ มีอิทธิพลทำให้เด็กชายสมบูรณ์ลงมือวาดรูปและพัฒนาผูกเรื่องเป็น ส่งจนได้รับการตีพิมพ์เมื่อครั้งอดีต ปัจจุบันสมบูรณ์ หอมเทียนทองศิลปินภาพเขียนที่ประสบความสำเร็จจากประเทศเยอรมัน ได้เดินทางกลับมาสร้างสรรค์ผลงานที่ เชียงคาน จ.เลย ระยะทาง ระยะเวลาของชีวิตที่ดำเนินผ่านไป เมื่อระยะห่างของวัยวันคนสองคนได้เดินทางควบคู่กัน เมื่อคนหนึ่งเยาว์วัย คนหนึ่งหยิบยื่นโอกาส แล้วก้าวกระโดดไปไกลกับศิลปะร่วมสมัย ปัจจุบันทั้งคู่ต่างอยู่ร่วมในวัยวนปรัสถ์ย่างเข้าสันยาสี (อ้างอิงอาศรม 4 ข้อมูลจาก วิกิพีเดีย)

หากแต่ผู้เยาว์ในวันวานยังกระตือรือร้นที่จะค้นหาตั้งคำถาม ก่อให้เกิดกระบวนการ--ผู้หนึ่งหยุดเดินแล้ว ผู้หนึ่งยังคงก้าวต่อ --ครั้งนี้นายสมบูรณ์ กลับเป็นผู้จุดประกายชีวิตทางศิลปะกลับคืนให้กับ ราช เลอสรวง ซึ่งทั้งมวลนี้คือกระบวนการและมิติการสร้างผลงานร่วมสมัย ซึ่งล้วนมีผลพวงจากอดีตและการพัฒนาตนเองอย่างต่อเนื่องและก้าวหน้า ย้อนเวลากลับไปเมื่อสมัยเป็นเด็ก และปลุกเร้าความรู้สึกของนักเขียนการ์ตูนรุ่นใหญ่ที่ปัจจุบันเป็นเจ้าของผลงานที่เคยโด่งดังในอดีตมากมายให้กลับมาร่วมกัน สร้างสรรค์ ค้นหา ความหมายและสร้างความประทับใจให้กับเด็กและเยาวชนให้เห็นคุณค่า และความหมายของการ์ตูน ตลอดจนศึกษาการ์ตูนอย่างง่ายๆเป็นเครื่องมือในการจดบันทึก เรียนรู้ และสร้างสรรค์ผลงานต่อไปอย่างไม่หยุดยั้ง

ศิลปะสนทนาโต้ตอบกันไปมาระหว่างผลงานที่สะท้อนถึงการเลือกเส้นทางเดินครั้งหนึ่งในชีวิตคน และชีวิตศิลปิน การนำเสนอจะเล่าเรื่อง ผ่านเวลา ผ่านผลงานที่เด็กชายสมบูรณ์ หอมเทียนทอง และบรรณาธิการหนุ่มใหญ่ ราช เลอสรวง ได้มีโอกาสพบปะ แลกเปลี่ยนพูดคุยกัน โดนมีหลักฐานยืนยันพัฒนาการโดย หนังสือการ์ตูนเล่มละ 5 บาทที่เด็กชายสมบูรณ์เขียนส่งไปโดยเพียงเพื่อที่จะได้มีโอกาสให้ผู้อื่นได้วิจารณ์บ้าง แต่กระนั้นผลงานชิ้นนั้นกลับถูกราชเลอสรวง ให้โอกาสนำไปตีพิมพ์ สร้างความภาคภูมิใจให้กับเด็กชายสมบูรณ์ไม่น้อย

ปัจจุบัน ชายเกษียณวัย ราช เลอสรวง ที่ปัจจุบันมิอาจจะจับปากกาเขียนการ์ตูนได้อีก ได้รับการทาบทามรื้อฟื้นวันอันแห่งโอกาส จากศิลปินร่วมสมัย สมบูรณ์ หอมเทียนทอง ซึ่งปัจจุบันเป็นศิลปินในระดับนานาชาติ ได้ชักชวนกึ่งท้าทายให้กลับมาร่วมกันสนทนาพูดคุยถึงอนาคต และความฝันที่ถูกซุกเก็บไว้ในหีบเก่า ผ่านการทำงานศิลปะ

ในนิทรรศการครั้งนี้คือการพูดถึงแนวทางการสร้างสรรค์ของคนในยุคปัจจุบันที่ เล่าล้อกันไปมาตั้งแต่อดีต แต่หากทุกคนล้วนพูดถึงความใฝ่ฝันที่มากมายพอที่จะแบ่งปันให้กับเยาวชนคนรุ่นใหม่ๆมิให้ก้าวข้ามแล้วผ่านไปแบบไม่ทันรู้ตัว จนอดีตที่ผ่านมาไม่มีผลใดๆกับปัจจุบัน และยังใคร่ที่จะทำให้ปัจจุบันขณะที่ทำอยู่นั้นไม่ส่งผลใดๆต่ออนาคตหรือ ?

**ดำเนินงานโดย** สมบูรณ์ หอมเทียนทอง และอภิศักดิ์ สนจด

**ร่วมดำเนินงานโดย** หอศิลปวัฒนธรรมแห่งกรุงเทพมหานคร หอศิลป์ตาดู และ Let’s Comic

**ภัณฑารักษ์** สมบูรณ์ หอมเทียนทอง และอภิศักดิ์ สนจด

**พิธีเปิดนิทรรศการ** 21 กุมภาพันธ์ 2556 เวลา 18.00 น.

**ประธานในพิธีเปิด โดย** คุณชาย นครชัย ผู้อำนวยการสำนักงานศิลปวัฒนธรรมร่วมสมัย

**สถานที่** ห้องนิทรรศการชั้น 9 หอศิลปวัฒนธรรมแห่งกรุงเทพมหานคร

**นำสื่อมวลชนชมนิทรรศการ** 21 กุมภาพันธ์ 2556 เวลา 16.00 น.

**วันเวลาเข้าชมนิทรรศการ** 21 กุมภาพันธ์ - 12 พฤษภาคม 2556 เวลา 10.00 – 21.00 น. ยกเว้นวันจันทร์

**ประชาสัมพันธ์นิทรรศการ**

ฆนรส เติมศักดิ์เจริญ(หยิน)

เบอร์โทรศัพท์ :  08 4699 6413

E-mail :missyinyang@gmail.com

**ฝ่ายสื่อสารและประชาสัมพันธ์หอศิลปวัฒนธรรมแห่งกรุงเทพมหานคร**

ธนกร ยังให้ผล (แจ็คกี้) 02 2146630-8 ต่อ 501